**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága**

**2024. szeptember 24-i ülésére**

**Javaslat kulturális intézmények pályázaton történő részvételének jóváhagyására**

A Mesebolt Bábszínház (a továbbiakban: Bábszínház), valamint a Savaria Múzeum (a továbbiakban: Múzeum) önrészt nem igénylő pályázatok benyújtásához kért jóváhagyást.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet (a továbbiakban: SZMSZ) 51.§ (3) bekezdés 25. pontja értelmében amennyiben a pályázat benyújtása önrészt nem igényel, azt a pénzügyekkel, vagyongazdálkodással kapcsolatos feladatai körében a Gazdasági és Jogi Bizottság hagyja jóvá.

Az SZMSZ 52.§ (3) bekezdés 10. pontja kimondja, hogy a Kulturális, Oktatási és Civil Bizottság feladata kulturális és művészeti kérdésekben szakmai véleményt nyilvánítani.

**I.**

A **Bábszínház** az alábbi – önrészt nem igénylő - pályázatok benyújtásához kért jóváhagyást:

1. Az intézmény támogatási igényt nyújtott be az Európai Unió CERV programjára (CERV-2024-CITIZENS-REM).

A pályázat címe: W.A.R.

A megvalósítás időtartama: 12 hónap

Igényelt támogatás: 111.005,- Eur.

A pályázat célja: az érzékenyítés, elfogadás erősítése. Nemzetközi együttműködéssel kamaszoknak szóló, nonverbális bábszínházi előadás és képzőművészeti tárlatot létrehozásán keresztül.

Az előadás a Bábszínház művészeivel jön létre, ukrán gyermekek mesélnek az életükről kortársaiknak. A bemutató tervezett időpontja: 2025. június-július.

A tárlat lengyel színházi szakos egyetemi hallgatók e témában született alkotásaiból áll össze.

1. A Bábszínház a Kulturális és Innovációs Minisztérium által kiírt pályázaton való részvétellel segítené tervei megvalósítását, előadások létrehozását. A pályázati kiírás legtöbb kategóriája önrészt ír elő, de az alábbi pályázat esetében önrész biztosítására nincs előírás:

Kategória: EMT\_TE-SZAKMAI-24

A pályázat célja: Ifjúság & dráma & bábok - Impulzusok egy különleges közönség eléréséhez- konferencia, workshop és bábszínházi fesztivál megvalósítása

Igényelt támogatás 34.957.000,- Ft.

**II.**

A **Múzeum** az alábbi – önrészt nem igénylő – pályázatok benyújtásához kért jóváhagyást:

1. Nemzeti Kulturális Alap – Építőművészet Kollégiuma

Pályázat címe: Népi építészeti örökségünk című konferencia megrendezése

Igényelt támogatás: 2.000.000,- Ft

A Múzeum és a veszprémi Laczkó Dezső Múzeum hagyományteremtő szándékkal közös konferencia-sorozat indítását tervezi a népi építészet témakörében. A két intézmény 2023 óta közös mintaprojektben vesz részt, melynek célja a tájházi referensi hálózat kialakítása. Szombathelyen a Vasi Skanzenben rendeznének nyilvános szakmai konferenciát, 2024. szeptemberében.

1. Nemzeti Kulturális Alap - Népművészet Kollégiuma
	1. Pályázat címe: Szent Márton-napi vásár megrendezése a Vasi Skanzenben

Igényelt támogatás: 2.000.000,- Ft

A Szent Márton-napi vásár hagyománya a város történetében egészen a középkorig nyúlik vissza, ami az utóbbi évtizedekben változatos néprajzi, hagyományőrző és művészeti programokkal egészült ki. A Vasi Skanzen 2024. novemberében hagyományápoló szándékkal, számos árussal és művészeti fellépővel együttműködve nyitja meg kapuit a Márton-naphoz közeli hétvégén.

* 1. Pályázat címe: A „TERÍTÉK” munkacímű kiállítássorozathoz kapcsolódó időszaki tárlat megrendezésére a Vasi

Skanzenben

Igényelt támogatás: 2.000.000,- Ft

A Múzeum tagintézményeiben 2014 óta tematikus kiállítássorozatok szervezésével mutatja be múzeumi gyűjteményei sokszínűségét. A 2025-ben induló Teríték munkacímű sorozat a gasztronómia és a kerámia témája köré épül, melyben az egyes múzeumi tagintézmények a saját kutatási területeikhez igazodva vesznek részt. A Vasi Skanzen népi kerámiáival és a népi táplálkozáskultúra bemutatásával csatlakozik.

1. Nemzeti Kulturális Alap - Közművelődés Kollégiuma
	1. Pályázat címe: A Savaria Múzeum rendezvényeihez szükséges hangtechnikai eszközök beszerzésére

Igényelt támogatás: 1.000.000,- Ft

A pályázattal a Múzeum rendezvényeinek hangosításához szükséges eszközök beszerzése cél. Az intézmény utoljára a 2000-es évek elején szerzett be mobilizálható hangosító eszközöket. Az idő múlásával ezek minősége csökkent, vagy használhatatlanná vált.

* 1. Pályázat címe: Café Atelier című programsorozat megvalósítására a Savaria Múzeum tagintézményeiben

Igényelt támogatás: 1.000.000,- Ft

2022-ben indult útjára a Café Atelier című sorozat a Múzeum tagintézményeiben. A rendezvény széles spektrumú és sikeres szakmai programsorozat volt, mely a közösségépítésre épült. A folytatással a legfőbb cél, hogy a különböző művészeti területek, alkotók megismertetésén túl, hozzájáruljanak a kortárs hazai művészeti ágak széles körű megismertetéséhez és a kapcsolódó produktumok mindennapi felhasználói attitűdjének erősítéséhez, ezáltal komplex élményt nyújtsanak a közönségnek.

1. Nemzeti Kulturális Alap – Múzeumok Kollégiuma
	1. Pályázat címe: „TERÍTÉK” - A polgári étkezési kultúra a 19-20. század fordulóján munkacímű időszaki kiállítás megvalósítására a szombathelyi Smidt Múzeumban

Igényelt támogatás: 2.000.000,- Ft

A 2025-ben induló Teríték munkacímű sorozat az étkezési kultúra és a kerámia tematikája köré épül. A Smidt Múzeum a 19–20. századi polgári étkezési kultúra bemutatásával csatlakozik a sorozathoz. Az intézmény gazdag gyűjteményi anyagára támaszkodva berendezett enteriőrben megjelenítésre kerül a polgári konyha és ebédlő, bemutatva, hogyan készültek az ételek és hogyan zajlottak a mindennapi étkezések.

* 1. Pályázat címe: Savaria - A Vas megyei múzeumok értesítője 47. kötetének megjelentetésére

Igényelt támogatás: 1.000.000,- Ft

A Vas Megyei Múzeumok Értesítője a Savaria Múzeum közel 60 éve megjelenő, patinás kiadványa. Az alapítás óta folyamatosan megjelenő múzeumi évkönyv keresztmetszetet nyújt az intézmény szakmai-tudományos tevékenységéről, a megelőző időszak fontos és legérdekesebb muzeológiai történéseiről, egy-egy szakág aktuális kutatási eredményeiről. A tervezett 47. kötet muzeológiai, tudománytörténeti tanulmányai is hűen tükrözik a múzeumi diszciplínák sokféleségét.

* 1. Pályázat címe: Állományvédelmi és restaurálási munkához szükséges szakmai anyagok és eszközök beszerzésére a Savaria Múzeumba

Igényelt támogatás: 1.024.000,- Ft

A pályázat keretében beszerzendő szakmai anyagok, oldószerek és eszközök állományvédelmi feladatok ellátásához és a minőségi restaurálási munka elvégzéséhez szükségesek.

* 1. Pályázat címe: Szombathelyi kötődésű sportrelikviák és I. világháborús adománygyűjtő urna megvásárlása a Savaria Múzeum történettudományi gyűjteményébe

Igényelt támogatás: 250.000,- Ft

A pályázat keretében 5 db szombathelyi kötődésű műtárgyat vásárolnak. A relikviák méltó bizonyítékai a város sportéletének és eredményeinek, ezért megőrzésük, feldolgozásuk meghatározó a jövőbeli kutatások szempontjából is.

Az I. világháború idején adománygyűjtő urna jelent meg Szombathely Főterén, mellyel támogatást gyűjtöttek a harctéren küzdő katonák, a rokkantak és szűkölködő családtagjaik számára.

* 1. Pályázat címe: Rozner István bogárgyűjteményének (pályázatzáró gyűjteményi részek) megvásárlására a Savaria Múzeum természettudományi gyűjteményébe

Igényelt támogatás: 1.500.000,- Ft

Rozner György, Rozner István amatőr bogarász örököse megvételre kínálja elhunyt édesapja gyűjteményét, melyet részben műtárgyvédelmi megfontolások miatt értékesít. Otthonában nem tudja biztosítani azokat a körülményeket, amelyek a gyűjtemény biztonságos tárolásakor alapvetőnek számítanak. Ugyanakkor a gyűjtemény eladásakor prioritásként határozta meg, hogy az hazai közgyűjteménybe kerüljön.

1. Nemzeti Kulturális Alap – Ismeretterjesztés Kollégiuma

Pályázat címe: „SZOMBATHELYI TERMÉSZETBÚVÁR 2025” – A korszerű tudásátadás lehetőségeinek megteremtése a Savaria Múzeum természettudományi rendezvényein.

Igényelt támogatás: 2.000.000,- Ft

A korábbi támogatásoknak köszönhetően eddig négy „Szombathelyi Természetbúvár” pályázat valósulhatott meg az intézményben, melyet 2025. évben is folytatnak kisebbeknek-nagyobbaknak is szóló előadásokkal, mozgásos, és alkotó, kreatív foglalkozásokkal.

1. Nemzeti Kulturális Alap – Fotóművészeti Kollégium

Pályázat címe: „A Reismannok nyomában feketén-fehéren” című szakmai fórum és műhelymunka megrendezése a Savaria Múzeumban

Igényelt támogatás: 720.000,- Ft

Párhuzamok - A két Reismann címmel nyílt kiállítás 2024. április végén a Savaria Múzeum dísztermében. A kiállítás kísérőrendezvényeként tervezett programsorozatban egymásra épül a pódiumbeszélgetés és a műhelymunka. A fórumon megvitatják a Reismann testvérek munkásságának főbb jellemzőit. A digitális műhelymunkában – a Reismann testvérek munkáit mindvégig szem előtt tartva – keresik a társadalmi érzékenység megjelenési formáit.

1. Nemzeti Kulturális Alap – Képzőművészet Kollégium
	1. Pályázat címe: Redő Ferenc és Vörös Rozália munkásságát bemutató időszaki tárlat megrendezése a Szombathelyi Képtárban

Igényelt támogatás: 2.160.000,- Ft

A 2024. november végére tervezett időszaki kiállításon a két festőművész által tervezett gobelinek és ezek vázlatai lesznek megtekinthetőek a Szombathelyi Képtárban. A kiállításon a művészek fia tulajdonában álló munkákat, valamint az Operett Szinházból, Országos Bírósági Hivatalból, Paksi Atomerőműből és a kaposvári Rippl-Rónai Múzeumból kölcsönzött 40 db műtárgyat és a hozzájuk kapcsolódó vázlatokat mutatják be.

* 1. Pályázat címe: „Rajzok a múltból” – Schrammel Imre grafikái című időszaki kiállítás megrendezése a Schrammel-gyűjteményben

Igényelt támogatás: 2.372.000,- Ft

Schrammel Imre 90. születésnapjára, Sketchbook – rajzok, vázlatok címmel jelent meg az MMA gondozásában a művész rajzait tartalmazó kötet. A kötetben szereplő eredeti rajzok, vázlatok először kerülnek kiállításon bemutatásra. Az egyes egységekhez egy-egy kerámiaszobrot is elhelyeznek, amely témájában, kompozíciójában a grafikákhoz köthető.

* 1. Pályázat címe: „Szezon II.” című tavaszi tárlat megrendezése a Szombathelyi Képtárban

Igényelt támogatás: 1.200.000,- Ft

A SZEZON című időszaki kiállítás egy 2 éve újraindított hagyomány folytatásra törekszik. A Szombathelyi Képtár évtizedekig szervezett csoportos kiállításokat, Vas vármegyei és nyugat-dunántúli művészeknek kínáltak bemutatkozási lehetőséget. Meggyőződésünk, hogy releváns és szemléletes a helyben és a környéken alkotók munkásságának ismertetése egy olyan kulturális környezetben, amelynek súlypontjai a helyi színtéren kívül helyezkednek el. Fontos, hogy az, idősebb generáció tagjai mellett a fiatal képző- és iparművészek alkotásainak is helyet adni. Festmények, szobrok, térplasztikák, grafikák mellett elektrografikák, médiaművészeti munkák és design alkotások is megjelennek a látogatók előtt.

* 1. Pályázat címe: „Vasi Pantheon” - 20. századi képzőművészet Vas vármegyében című időszaki kiállítás megrendezése a Szombathelyi Képtárban

Igényelt támogatás: 1.200.000,- Ft

A Szombathelyi Képtár megnyitásának 40 éves jubileuma alkalmából a 20. századi Vas vármegyei képzőművészetről szeretnének átfogó képet adni saját gyűjteményükből, és a 2011-ben megnyílt Vasvári Békeház Képzőművészeti Gyűjteménye anyagából.

1. Nemzeti Kulturális Alap- Iparművészeti Kollégium
	1. Pályázat címe: Válogatás a Kecskeméti Nemzetközi Kerámia Stúdió gyűjteményéből című csoportos kiállítás előkészítésére

Igényelt támogatás: 4.400.000,- Ft

Az eltelt évtizedek alatt a Kecskeméti Nemzetközi Kerámia Stúdió gyűjteménye hazánk legnagyobb kerámiagyűjteményévé nőtte ki magát: 45 ország 500 művészének 4000 alkotása. A kiállítás célja egyrészt, hogy megmutassa a legnagyobb magyar kortárs kerámiagyűjtemény legértékesebb darabjait, a Stúdió valódi értékeit, másrészt a látogató közönség érzékenyítése a kerámia művészet iránt. A Szombathelyi Képtárba tervezett 300 db kerámia az elmúlt száz év legnagyobb hazai és nemzetközi kortárs kerámiakiállítása lesz.

* 1. Pályázat címe: Ardai Ildikó retrospektív kiállításának megrendezésére a Szombathelyi Képtárban

Igényelt támogatás: 2.300.000,- Ft

A Szombathelyi Képtárban megrendezésre kerülő kiállításon Ardai Ildikó a legtöbb szombathelyi textilbiennálén és textiltriennálén részt vevő művész alkotásait, pályáját mutatják be.

* 1. Pályázat címe: Redő Ferenc és Vörös Rozália munkásságát bemutató időszaki tárlat megrendezése a Szombathelyi Képtárban

Igényelt támogatás: 2.160.000,- Ft

A 2024. november végére tervezett időszaki kiállításon a két festőművész által tervezett gobelinek és ezek vázlatai lesznek megtekinthetőek a Szombathelyi Képtárban. A kiállításon a művészek fia tulajdonában álló munkákat, valamint az Operett Szinházból, Országos Bírósági Hivatalból, Paksi Atomerőműből és a kaposvári Rippl-Rónai Múzeumból kölcsönzött 40 db műtárgyat és a hozzájuk kapcsolódó vázlatokat mutatják be.

* 1. Pályázat címe: Simon Zsolt porcelánszobraiból rendezett kiállítás a Schrammel-gyűjteményben

Igényelt támogatás: 2.300.000,- Ft

A szombathelyi Schrammel-gyűjtemény időszaki kiállításai Schrammel Imre keramikusművész életművéhez direkt és indirekt kapcsolódnak. Simon Zsolt József nemzetközileg elismert szilikátipari tervezőművész szobraiból tervezett kiállítás egyedi porcelánöntési technikájával. 20–30 meglévő és új mű kerül bemutatásra a világ legismertebb galériái mellett Szombathelyen is a művész kérésére rövid, hathetes időtartamban.

* 1. Pályázat címe: Magyar kortárs iparművészeti alkotások megvásárlása a Szombathelyi Képtár gyűjteményébe

Igényelt támogatás: 3.800.000,- Ft

A pályázat keretében Ardai Ildikó: Forgó kévék I-VII. szettjét és Varga Bernadett: Katedrális című műveit vásárolják meg a Képtár kortárs textilgyűjteményének gyarapítása céljából.

* 1. Pályázat címe: Magyar kortárs iparművészeti alkotások megvásárlása a Schrammel-gyűjtemény gyűjteményébe

Igényelt támogatás: 3.240.000,- Ft

A pályázat keretében Kontor Enikő: „Ontattak”, Cím nélkül és Vízszint formák című kerámiaműveit, valamint Simon Zsolt: „Graphite Splash” és „Bud Break” című kerámia műveit vásárolják meg a Schrammel-gyűjtemény számára.

* 1. Pályázat címe: „Iparművészet nem csak a szemnek” 2024. című design workshop megrendezése a Szombathelyi Képtárban

Igényelt támogatás: 1.350.000,- Ft

A Szombathelyi Képtárban a Karácsonyi vásár kísérőprogramjaként design workshopokat is szerveznek. A téma ezúttal az embert emberré tevő tárgy-, eszköz-, termékvilág fejlődése, sajátosságainak vizsgálata, élvezete. Célja, nyitott, friss, a környezet, a társadalom és a kultúra aktuális folyamataihoz alkalmazkodó programsor, mely a kreatív iparágak közé sorolható design gyakorlati kiteljesedésével foglalkozik.

* 1. Pályázat címe: A Szombathelyi Képtár technológiai eszközfejlesztésére

Igényelt támogatás: 1.000.000,- Ft

A pályázat keretében eszközöket szereznek be, melyek többek között múzeumpedagógiai foglalkozásokhoz, gyűjteménykezelői munkához, rendezvényekhez kapcsolódó kézműves foglalkozásokhoz, workshopokhoz, vagy éppen műhelymunkákhoz, helyben készülő alkotások létrehozásához szükségesek.

1. Nemzeti Kulturális Alap- Könyvkiadás Kollégium
	1. Projekt címe: Derkovits Gyula- Szombathely festője (többszerzős kiadvány)

Igényelt támogatás: 3.000.000,- Ft

A 2024-es évben Szombathelyen városszerte megemlékezések zajlottak Derkovits Gyula születésének 130. évfordulója kapcsán. Dekovits Gyula sorsa tragikumából kifolyólag rövid, de termékeny művész. Fenoménjét, - mely többek között az érzékenységében, líraiságában és egyedi festői látásmódjában mutatkozott meg - a pályázattal közelebb szeretnék hozni a ma emberéhez.

* 1. Projekt címe: Savaria-múlt a jelenben (szerzők: Csapláros Andrea, Sosztarits Ottó)

Igényelt támogatás: 2.000.000,-Ft

Még mindig áll az a mondás, hogy Savaria ma Pannonia régészetileg jól kutatott, de kevéssé ismert városa. Ennek a legfőbb oka, hogy a római település, egy élő és működő város alatt helyezkedik el, így Savariából alig-alig látható valami, és az is nehezen értelmezhető. Ezen kíván segíteni ez a könyv: értelmezi a láthatót, és láthatóvá teszi a már nem láthatót. A 2017-ben már megjelent kötet ezúttal angol és magyar nyelven is elkészülne.

Kérem a Tisztelt Bizottságot, hogy az előterjesztést megtárgyalni a pályázatok benyújtásával kapcsolatos álláspontot kialakítani szíveskedjenek.

**Szombathely, 2024. szeptember „ ”**

**/: Dr. Nemény András :/**

**I.**

**HATÁROZATI JAVASLAT**

**..…../2024. (IX.24.) KOCB. számú határozat**

A Kulturális, Oktatási és Civil Bizottság a „Javaslat kulturális intézmények pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontjában meghatározott feladatában eljárva - a Gazdasági és Jogi Bizottság …../2024. (IX.23.) GJB számú határozatában megadott jóváhagyással egyetértve - tudomásul veszi a Mesebolt Bábszínház részvételét az alábbi önrészt nem igénylő pályázatokon:

* CERV-2024-CITIZENS-REM kódszámú W.A.R. című pályázat,
* EMT\_TE-SZAKMAI-24 kódszámú Ifjúság & dráma &bábok című pályázat.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csató Kata, a Mesebolt Bábszínház igazgatója)

**Határidő:** azonnal

**II.**

**HATÁROZATI JAVASLAT**

**..…../2024. (IX.24.) KOCB. számú határozat**

A Kulturális, Oktatási és Civil Bizottság a „Javaslat kulturális intézmények pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontjában meghatározott feladatában eljárva - a Gazdasági és Jogi Bizottság …../2024. (IX.23.) GJB számú határozatában megadott jóváhagyással egyetértve - tudomásul veszi a Savaria Múzeum részvételét az alábbi önrészt nem igénylő pályázatokon:

|  |
| --- |
| Nemzeti Kulturális Alap – Építőművészet Kollégiuma |
| * Népi építészeti örökségünk című konferencia megrendezése című pályázat
 |
| Nemzeti Kulturális Alap - Népművészet Kollégiuma |
| * Szent Márton-napi vásár megrendezése a Vasi Skanzenben
 |
| * A „TERÍTÉK” munkacímű kiállítássorozathoz kapcsolódó időszaki tárlat megrendezésére a Vasi

Skanzenben |
| Nemzeti Kulturális Alap - Közművelődés Kollégiuma |
| * A Savaria Múzeum rendezvényeihez szükséges hangtechnikai eszközök beszerzésére
 |
| * Café Atelier című programsorozat megvalósítására a Savaria Múzeum tagintézményeiben
 |
| Nemzeti Kulturális Alap – Múzeumok Kollégiuma |
| * TERÍTÉK” - A polgári étkezési kultúra a 19-20. század fordulóján munkacímű időszaki kiállítás megvalósítására a szombathelyi Smidt Múzeumban
 |
| * Savaria - A Vas megyei múzeumok értesítője 47. kötetének megjelentetésére
 |
| * Állományvédelmi és restaurálási munkához szükséges szakmai anyagok és eszközök beszerzésére a Savaria Múzeumba
 |
| * Szombathelyi kötődésű sportrelikviák és I. világháborús adománygyűjtő urna megvásárlása a Savaria Múzeum történettudományi gyűjteményébe
 |
| * Rozner István bogárgyűjteményének (pályázatzáró gyűjteményi részek) megvásárlására a Savaria Múzeum természettudományi gyűjteményébe
 |
| Nemzeti Kulturális Alap – Ismeretterjesztés Kollégiuma |
| * „SZOMBATHELYI TERMÉSZETBÚVÁR 2025” – A korszerű tudásátadás lehetőségeinek megteremtése a Savaria Múzeum természettudományi rendezvényein
 |
| Nemzeti Kulturális Alap – Fotóművészeti Kollégium |
| * „A Reismannok nyomában feketén-fehéren” című szakmai fórum és műhelymunka megrendezése a Savaria Múzeumban
 |
| Nemzeti Kulturális Alap – Képzőművészet Kollégium |
| * Redő Ferenc és Vörös Rozália munkásságát bemutató időszaki tárlat megrendezése a Szombathelyi Képtárban
 |
| * „Rajzok a múltból” – Schrammel Imre grafikái című időszaki kiállítás megrendezése a Schrammel-gyűjteményben
 |
| * „Szezon II.” című tavaszi tárlat megrendezése a Szombathelyi Képtárban
 |
| * „Vasi Pantheon” - 20. századi képzőművészet Vas vármegyében című időszaki kiállítás megrendezése a Szombathelyi Képtárban
 |
| Nemzeti Kulturális Alap- Iparművészeti Kollégium |
| * Válogatás a Kecskeméti Nemzetközi Kerámia Stúdió gyűjteményéből című csoportos kiállítás előkészítésére
 |
| * Ardai Ildikó retrospektív kiállításának megrendezésére a Szombathelyi Képtárban
 |
| * Redő Ferenc és Vörös Rozália munkásságát bemutató időszaki tárlat megrendezése a Szombathelyi Képtárban
 |
| * Simon Zsolt porcelánszobraiból rendezett kiállítás a Schrammel-gyűjteményben
 |
| * Magyar kortárs iparművészeti alkotások megvásárlása a Szombathelyi Képtár gyűjteményébe
 |
| * Magyar kortárs iparművészeti alkotások megvásárlása a Schrammel-gyűjtemény gyűjteményébe
 |
| * „Iparművészet nem csak a szemnek” 2024. című design workshop megrendezése a Szombathelyi Képtárban
 |
| * A Szombathelyi Képtár technológiai eszközfejlesztésére
 |
| Nemzeti Kulturális Alap - Könyvkiadás Kollégium |
| * Derkovits Gyula- Szombathely festője (többszerzős kiadvány)
 |
| * Savaria-múlt a jelenben (szerzők: Csapláros Andrea, Sosztarits Ottó)
 |

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója)

**Határidő:** azonnal